               EURÓPSKA KOMISIA
            V Bruseli14. 12. 2018
            COM(2018) 837 final
            2018/0425(NLE)
            Návrh
            ROZHODNUTIE RADY
            o pozícii, ktorá sa má v mene Európskej únie prijať v rámci pracovnej skupiny pre víno zriadenej dohodou o hospodárskom partnerstve medzi Európskou úniou a Japonskom, pokiaľ ide o formuláre, ktoré sa majú používať v prípade osvedčenia na dovoz vinárskych výrobkov s pôvodom v Japonsku do Európskej únie, a modality autocertifikácie

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia, ktorým sa stanovuje pozícia, ktorá sa má prijať v mene Únie v rámci pracovnej skupiny pre víno v súvislosti s pripravovaným prijatím rozhodnutia o formulároch, ktoré sa majú použiť ako osvedčenie na dovoz vinárskych výrobkov s pôvodom v Japonsku do Európskej únie, a modalitách vykonávania autocertifikácie. Tento návrh sa predkladá s cieľom zabezpečiť, aby pracovná skupina pre víno mohla prijať uvedené rozhodnutie v čase nadobudnutia platnosti dohody o hospodárskom partnerstve medzi Európskou úniou a Japonskom (1. februára 2019).

               2.Kontext návrhu

               2.1.Dohoda o hospodárskom partnerstve

               Cieľom dohody o hospodárskom partnerstve medzi Európskou úniou a Japonskom (ďalej len „dohoda“) je liberalizácia a uľahčenie obchodu a investícií, ako aj podpora užších hospodárskych vzťahov medzi zmluvnými stranami. Dohoda nadobudne platnosť [dátum nadobudnutia platnosti].

               2.2.Pracovná skupina pre víno

               Podľa článku 22.4 dohody sa zriaďuje pracovná skupina pre víno. Pracovná skupina pre víno je zodpovedná za účinné vykonávanie a uplatnenie oddielu C a prílohy 2-E.

               2.3.Pripravovaný akt pracovnej skupiny pre víno

               Podľa článku 2.35 ods. 3 dohody pracovná skupina pre víno bude mať svoje prvé zasadnutie v deň nadobudnutia platnosti dohody. Pracovná skupina počas svojho prvého zasadnutia dňa [dátum nadobudnutia platnosti] prijme rozhodnutie o formulároch, ktoré sa majú použiť ako osvedčenie na dovoz vinárskych výrobkov s pôvodom v Japonsku do Európskej únie, a o modalitách vykonávania autocertifikácie (ďalej len „pripravovaný akt“).

               Cieľom pripravovaného aktu je účinné vykonávanie oddielu C a prílohy 2-E dohody, a najmä jej článku 2.28 ods. 1.

               3.Pozícia, ktorá sa má prijať v mene Únie

               Dohoda o hospodárskom partnerstve medzi Európskou úniou a Japonskom, ktorá podlieha návrhu Komisie na rozhodnutie Rady COM(2018) 192 final, obsahuje komplexný oddiel týkajúci sa vzájomného uľahčenia vývozu vína, tzv.“vinársky balík“. Zahŕňa najmä úplné odstránenie ciel pre európske vína a šumivé vína vyvážané do Japonska a to nadobudnutím platnosti dohody, ochranu približne 130 zemepisných označení pre vína EÚ na území Japonska, schválenie niekoľkých enologických postupov EÚ vrátane prioritných doplnkových látok určených na použitie vo víne a prijatie zjednodušenej certifikácie japonských vín dovezených do EÚ rozhodnutím pracovnej skupiny pre víno.

               Pripojený pripravovaný akt pracovnej skupiny umožňuje vykonávanie tohto komplexného oddielu stanovením formulárov, ktoré sa majú použiť ako osvedčenie v prípade dovozu vinárskych výrobkov s pôvodom v Japonsku do EÚ, ako aj stanovením modalít vykonávania autocertifikácie.

               Formuláre a modality autocertifikácie sú v súlade s politikami Európskej únie v oblasti uľahčenia obchodu a spolupráce v oblasti predchádzania podvodom s tretími krajinami, ktoré s Úniou uzatvorili dohody.

               Preto by sa ich prijatie malo schváliť.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“
                  1
               .

               4.1.2.Uplatnenie na tento prípad

               Pracovná skupina pre víno je orgán zriadený dohodou.

               Akt, ktorý má pracovná skupina pre víno prijať, predstavuje akt s právnymi účinkami. Pripravovaný akt bude záväzný podľa medzinárodného práva v súlade s článkom 1.3 dohody.

               Pripravovaným aktom sa inštitucionálny rámec dohody nedopĺňa ani nemení.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa prijíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú liberalizácie a uľahčenia obchodu s vinárskymi výrobkami.

               Hmotnoprávnym základom navrhovaného rozhodnutia je preto článok 207 ZFEÚ.

               4.3.Záver

               Právnym základom navrhovaného rozhodnutia by mal byť článok 207 ZFEÚ v spojení s článkom 218 ods. 9 ZFEÚ.

               5.Uverejnenie pripravovaného aktu

               Keďže colné orgány a dovozcovia do EÚ budú musieť uplatňovať požiadavky stanovené v akte pracovnej skupiny pre víno, je vhodné uverejniť tento akt po jeho prijatí v Úradnom vestníku Európskej únie.

               2018/0425 (NLE)

               Návrh

               ROZHODNUTIE RADY

               o pozícii, ktorá sa má v mene Európskej únie prijať v rámci pracovnej skupiny pre víno zriadenej dohodou o hospodárskom partnerstve medzi Európskou úniou a Japonskom, pokiaľ ide o formuláre, ktoré sa majú používať v prípade osvedčenia na dovoz vinárskych výrobkov s pôvodom v Japonsku do Európskej únie, a modality autocertifikácie

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Rozhodnutím Rady [...]
                  2
                Únia uzatvorila dohodu o hospodárskom partnerstve medzi Európskou úniou a Japonskom (ďalej len „dohoda“). Dohoda nadobúda platnosť [1. februára 2019].

               (2)Podľa článku 2.28 ods. 2 dohody pracovná skupina pre víno prijme na základe rozhodnutia modality na vykonávanie odseku 1 uvedeného článku, v ktorom sa stanovuje vydanie osvedčenia na dovoz a predaj vinárskych výrobkov s pôvodom v Japonsku v Únii, a prijme najmä formuláre, ktoré sa majú používať, a informácie, ktoré majú byť uvedené v osvedčení.

               (3) V článku 2.35 ods. 2 písmene a) dohody sa stanovuje, že k funkciám pracovnej skupiny pre víno patrí prijímanie modalít autocertifikácie.

               (4)Podľa článku 2.35 ods. 3 dohody pracovná skupina pre víno bude mať svoje prvé zasadnutie v deň nadobudnutia platnosti dohody.

               (5)Pracovná skupina pre víno počas svojho prvého zasadnutia [1. februára 2019/dátum nadobudnutia platnosti dohody] prijme rozhodnutie o formulároch, ktoré sa majú použiť v prípade osvedčení na dovoz vinárskych výrobkov s pôvodom v Japonsku do Únie, a o modalitách autocertifikácie s cieľom umožniť účinné vykonávanie dohody, a tým zjednodušiť dovoz vinárskych výrobkov s pôvodom v Japonsku. Pripravované formuláre a modality autocertifikácie sú v súlade s politikami Únie o uľahčení obchodu a spolupráce v oblasti predchádzania podvodom s tretími krajinami, ktoré uzatvorili dohody s Úniou.

               (6)Je vhodné stanoviť pozíciu, ktorá sa má prijať v mene Únie v pracovnej skupine pre víno, keďže rozhodnutie tejto skupiny bude pre Úniu záväzným,

               PRIJALA TOTO ROZHODNUTIE:

               Článok 1

               Pozícia, ktorá sa má prijať v mene Únie na prvom zasadnutí pracovnej skupiny pre víno, vychádza z návrhu rozhodnutia pracovnej skupiny pre víno pripojeného k tomuto rozhodnutiu.

               Článok 2

               Rozhodnutie pracovnej skupiny pre víno sa po jeho prijatí uverejní v Úradnom vestníku Európskej únie.

               Článok 3

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (2)

                        Ú. v. EÚ L […], […], s. […].

    ---documentbreak---

               EURÓPSKA KOMISIA
            V Bruseli14. 12. 2018
            COM(2018) 837 final
            PRÍLOHA
            k návrhu
            ROZHODNUTIA RADY
            o pozícii, ktorá sa má v mene Európskej únie prijať v rámci pracovnej skupiny pre víno zriadenej dohodou o hospodárskom partnerstve medzi Európskou úniou a Japonskom, pokiaľ ide o formuláre, ktoré sa majú používať v prípade osvedčenia na dovoz vinárskych výrobkov s pôvodom v Japonsku do Európskej únie, a modality autocertifikácie

               PRÍLOHA

               ROZHODNUTIE č. 1 PRACOVNEJ SKUPINY EÚ-JAPONSKO PRE VÍNO

               z...

               o prijatí formulárov, ktoré sa majú používať pri dovoze vinárskych výrobkov s pôvodom v Japonsku do Európskej únie, a o modalitách autocertifikácie

               PRACOVNÁ SKUPINA PRE VÍNO,

               so zreteľom na dohodu o hospodárskom partnerstve medzi Európskou úniou a Japonskom (ďalej len „dohoda“), a najmä na jej články 2.28 a 2.35,

               keďže:

               (1)Dohoda o hospodárskom partnerstve medzi Európskou úniou a Japonskom (ďalej len „dohoda“) nadobúda platnosť [1. februára 2019].

               (2)V článku 22.4 dohody sa zriaďuje pracovná skupina pre víno, ktorá je okrem iného zodpovedná za účinné vykonávanie a uplatňovanie oddielu C a prílohy 2-E k dohode.

               (3)V súlade s článkom 2.28 dohody osvedčenie overené v súlade so zákonmi a inými právnymi predpismi Japonska vrátane osvedčenia vydaného samotným výrobcom, ktorý disponuje povolením príslušného orgánu Japonska, musí postačovať ako dôkaz o tom, že požiadavky na dovoz a predaj vinárskych výrobkov s pôvodom v Japonsku v Európskej únii boli splnené.

               (4)Podľa článku 2.28 ods. 2 písm. a) dohody pracovná skupina zriadená podľa článku 22.4 dohody prijme prostredníctvom rozhodnutia formuláre, ktoré sa majú použiť v prípade osvedčení, a informácie, ktoré majú byť uvedené v osvedčeniach.

               (5)Podľa článku 2.35 ods. 2 písm. a) dohody má pracovná skupina pre víno prijať modality autocertifikácie,

               ROZHODLA TAKTO:

               Článok 1

               1.Formulár, ktorý sa má použiť pre osvedčenia overené v súlade so zákonmi a inými právnymi predpismi Japonska, sa stanovuje v prílohe I k tomuto rozhodnutiu.

               2.Formulár, ktorý sa má použiť pre osvedčenia autocertifikácie vydané výrobcami, ktorí disponujú povolením príslušného orgánu Japonska, sa stanovuje v prílohe II k tomuto rozhodnutiu.

               3.Modality autocertifikácie výrobcami, ktorí disponujú povolením príslušného orgánu Japonska, sa stanovujú v prílohe III k tomuto rozhodnutiu.

               Článok 2

               Toto rozhodnutie nadobúda účinnosť [1. februára 2019/deň nadobudnutia platnosti dohody].

                     Za pracovnú skupinu pre víno

                     [...]

               PRÍLOHA I

               VZOR OSVEDČENIA VYDANÉHO NÁRODNÝM VÝSKUMNÝM ÚSTAVOM PIVOVARSKÝM [NVÚP] PRE DOVOZ VINÁRSKYCH VÝROBKOV S PÔVODOM V JAPONSKU DO EÚ
                  1

                        1.Vývozca (celý názov/meno a adresa)

                        Tretia krajina vydania:  JAPONSKO

                        Zjednodušené sériové číslo VI 1
                           2
                        :

                        DOKLAD PRE DOVOZ VÍNA, HROZNOVEJ ŠŤAVY ALEBO HROZNOVÉHO MUŠTU DO EURÓPSKEJ ÚNIE

                        2.Príjemca (názov/meno a adresa)

                        3.Pečiatka colných orgánov (len na úradné použitie v EÚ)

                        4.Spôsob dopravy a údaje o doprave
                           3

                        5.Miesto vykládky (ak je odlišné od bodu 2)

                        6.Opis dovážaného výrobku
                           4

                        7.Množstvo v l/hl/kg

                        8.Počet kontajnerov
                           5

                        9.Osvedčenie

                        „Výrobok opísaný vyššie je určený na priamu ľudskú spotrebu a je v súlade s definíciami a enologickými postupmi, ktoré sú povolené v kapitole 2 oddielu C dohody o hospodárskom partnerstve medzi Európskou úniou a Japonskom.“

                        Meno a adresa výrobcu:

                        Celý názov a adresa príslušného orgánu:                               Miesto a dátum:

                        Národný výskumný ústav pivovarský

                        pod dohľadom Ministerstva financií Japonska

                        3 – 7 – 1, Kagamiyama, Higašihirošima, Hirošima, Japonsko

                        Pečiatka príslušného orgánu:

                        Podpis, meno a funkcia úradníka príslušného orgánu:

               Pridelenie (uvedenie do voľného obehu a vydávanie výpisov)

                        Množstvo

                        10. Číslo a dátum colného dokumentu pre uvedenie do voľného obehu a výpisu

                        11. Úplný názov a adresa príjemcu (výpis)

                        12. Odtlačok

                        pečiatky

                        príslušného

                        orgánu

                        K dispozícii

                        Pridelené

                        K dispozícii

                        Pridelené

                        K dispozícii

                        Pridelené

                        13. Dodatočné pripomienky

               PRÍLOHA II

               VZOR AUTOCERTIFIKÁTU NA DOVOZ VINÁRSKYCH VÝROBKOV S PÔVODOM V JAPONSKU DO EURÓPSKEJ ÚNIE
                  6

                        1.Vývozca (celý názov/meno a adresa)

                        Tretia krajina vydania:  JAPONSKO

                        Zjednodušené sériové číslo VI 1
                           7
                        :

                        DOKLAD PRE DOVOZ VÍNA, HROZNOVEJ ŠŤAVY ALEBO HROZNOVÉHO MUŠTU DO EURÓPSKEJ ÚNIE

                        2.Príjemca (názov/meno a adresa)

                        3.Pečiatka colných orgánov (len na úradné použitie v EÚ)

                        4.Spôsob dopravy a údaje o doprave
                           8

                        5.Miesto vykládky (ak je odlišné od bodu 2)

                        6.Opis dovážaného výrobku
                           9

                        7.Množstvo v l/hl/kg

                        8.Počet kontajnerov
                           10

                        9.Osvedčenie

                        „Výrobok opísaný vyššie je určený na priamu ľudskú spotrebu a je v súlade s definíciami a enologickými postupmi, ktoré sú povolené v kapitole 2 oddielu C dohody o hospodárskom partnerstve medzi Európskou úniou a Japonskom.“ Bol vyrobený výrobcom, ktorý disponuje osobitným povolením pre výrobu vína vydaným Národnou daňovou agentúrou Japonska a osobitným povolením pre autocertifikáciu vydaným Národným výskumným ústavom pivovarským (NVÚP). Výrobca podlieha dohľadu a kontrole zo strany NVÚP.“

                        Názov, adresa a číslo registrácie/povolenia schváleného výrobcu:

                        Celý názov a adresa príslušného orgánu:                   Miesto a dátum:

                        Národný výskumný ústav pivovarský

                        pod dohľadom Ministerstva financií Japonska

                        3 – 7 – 1, Kagamiyama, Higašihirošima, Hirošima, Japonsko

                        Odtlačok pečiatky oprávneného výrobcu:                                     Podpis oprávneného výrobcu:

                        10.SPRÁVA O ANALÝZE (uvádzajú sa v nej analytické vlastnosti opísaného výrobku)

                        V PRÍPADE HROZNOVÉHO MUŠTU A HROZNOVEJ ŠŤAVY

                         Nepožadujú sa žiadne informácie

                        V PRÍPADE VÍNA A HROZNOVÉHO MUŠTU V PROCESE KVASENIA

                        – Skutočný obsah alkoholu:

                        V PRÍPADE VŠETKÝCH VÝROBKOV:

                        – Celkový obsah oxidu siričitého:

                        – Celková kyslosť:

                        Odtlačok pečiatky oprávneného výrobcu:                                    Miesto a dátum:

                        Podpis, meno a funkcia oprávneného výrobcu:

                        Pridelenie (uvedenie do voľného obehu a vydávanie výpisov)

                        Množstvo

                        11. Číslo a dátum colného dokumentu pre uvedenie do voľného obehu a výpisu

                        12. Úplný názov a adresa príjemcu (výpis)

                        13. Odtlačok

                        pečiatky

                        príslušného

                        orgánu

                        K dispozícii

                        Pridelené

                        K dispozícii

                        Pridelené

                        K dispozícii

                        Pridelené

                        14. Dodatočné pripomienky

               Príloha III

               Modality autocertifikácie

               1.Národný výskumný ústav pivovarský pod dohľadom Ministerstva financií Japonska,

               i)individuálne vymenúva výrobcov, ktorí majú v Japonsku povolenie na vystavenie autocertifikátov uvedených v článku 2.28 dohody o hospodárskom partnerstve medzi Európskou úniou a Japonskom,

               ii)vykonáva dohľad a kontrolu nad oprávnenými výrobcami, a

               iii)oznamuje Európskej Únií:

               ·dvakrát ročne v januári a v júli mená a adresy oprávnených výrobcov spolu s oficiálnymi registračnými číslami týchto výrobcov a

               ·bezodkladne každú zmenu názvov, adries alebo zrušených povolení ktoréhokoľvek oprávneného výrobcu.

               2.Európska únia bezodkladne uverejní a aktualizuje názvy a adresy oprávnených výrobcov v zozname príslušných orgánov, vymenovaných laboratórií, oprávnených výrobcov vína a sprostredkovateľov tretích krajín, ktorí vystavujú dokumenty VI-1 na dovoz vína do EÚ. Zoznam je dostupný na oficiálnej internetovej stránke Európskej komisie:

               ec.europa.eu/agriculture/sites/agriculture/files/wine/lists/06.

                     (1)

                        V súlade s článkom 2.28 dohody o hospodárskom partnerstve medzi EÚ a Japonskom.

                     (2)

                        Ide o vysledovateľné poradové číslo šarže, ktorú pridelil NVÚP.

                     (3)

                        Uveďte: dopravu použitú na dodávku do miesta vstupu do EÚ, špecifikujte spôsob dopravy (lodná, letecká atď.), uveďte názov lode atď.

                     (4)

                        Uveďte tieto informácie:– predajné označenie ako sa uvádza na etikete (ako napr. názov/meno výrobcu a vinohradníckeho regiónu, názov značky atď.),– názov krajiny pôvodu: [uveďte „Japonsko“],– názov zemepisného označenia, ak je to relevantné,– skutočný obsah alkoholu,– farbu výrobku (uveďte iba „červená“, „ružová“, „rosé“ alebo „biela“),– číselný znak KN (znak KN).

                     (5)

                        Kontajner je nádoba na víno s obsahom menej ako 60 litrov. Počet kontajnerov môže byť počet fliaš.

                     (6)

                        V súlade s článkom 2.28 dohody o hospodárskom partnerstve medzi Európskou úniou a Japonskom.

                     (7)

                        Ide o vysledovateľné poradové číslo šarže, ktorú pridelil Národný výskumný úrad pivovarský (NVÚP).

                     (8)

                        Uveďte: dopravu použitú na dodávku do miesta vstupu do EÚ: špecifikujte spôsob dopravy (lodná, letecká atď.), uveďte názov lode atď.

                     (9)

                        Uveďte tieto informácie:– predajné označenie ako sa uvádza na etikete (ako napr. názov/meno výrobcu a vinohradníckeho regiónu, názov značky atď.),– názov krajiny pôvodu: [uveďte „Japonsko“],– názov zemepisného označenia, ak je to relevantné,– skutočný obsah alkoholu,– farbu výrobku (uveďte iba „červená“, „ružová“, „rosé“ alebo „biela“),– číselný znak KN (znak KN).

                     (10)

                        Kontajner je nádoba na víno s obsahom menej ako 60 litrov. Počet kontajnerov môže byť počet fliaš.


               EURÓPSKA KOMISIA
            V Bruseli15. 2. 2019
            COM(2019) 82 final
            2019/0039(NLE)
            Návrh
            ROZHODNUTIE RADY
            o predložení návrhu na zaradenie metoxychlóru do prílohy A k Štokholmskému dohovoru o perzistentných organických látkach v mene Európskej únie

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

                  Štokholmský dohovor o perzistentných organických látkach (ďalej len „dohovor“), ktorý bol schválený rozhodnutím Rady 2006/507/ES
                     1
                  , nadobudol platnosť 17. mája 2004. Cieľom dohovoru je chrániť ľudské zdravie a životné prostredie pred perzistentnými organickými látkami (ďalej len „POP“). S prihliadnutím na zásadu predbežnej opatrnosti predmetný dohovor poskytuje rámec na elimináciu výroby, používania, dovozu a vývozu POP, bezpečné nakladanie s nimi a ich bezpečné zneškodnenie a vylúčenie alebo zníženie únikov určitých neúmyselne vyrobených POP.

                  Nariadením Európskeho parlamentu a Rady (ES) č. 850/2004
                     2
                   sa do práva Únie premietli záväzky stanovené v dohovore a Protokole o perzistentných organických látkach k Dohovoru z roku 1979 o diaľkovom znečisťovaní ovzdušia prechádzajúcom hranicami štátov (ďalej len „protokol“), ktorý bol schválený rozhodnutím Rady 259/2004/ES
                     3
                  .

                  V článku 8 ods. 1 dohovoru sa stanovuje, že každá strana môže sekretariátu predložiť návrh na zaradenie chemikálie do príloh A, B a/alebo C k dohovoru, ktorý potom preskúma výbor pre posudzovanie POP na základe článku 8 ods. 3 a 4. Daný návrh musí obsahovať informácie uvedené v prílohe D. Na základe odporúčania výboru pre posudzovanie POP sa konferencia zmluvných strán rozhodne, či látku zaradí do prílohy A (vylúčenie), prílohy B (obmedzenie) a/alebo prílohy C (neúmyselná výroba). Postup prijímania zmien príloh sa upravuje v článku 22 dohovoru.

                  Nariadením Európskeho parlamentu a Rady (ES) č. 1107/2009
                     4
                   sa v Európskej únii zakazuje používanie metoxychlóru [1,1,1-trichlór-2,2-bis(4-metoxyfenyl)etán] v prípravkoch na ochranu rastlín a nariadením Európskeho parlamentu a Rady (EÚ) č. 528/2012
                     5
                   sa v Európskej únii zakazuje jeho používanie v biocídnych výrobkoch. Metoxychlór okrem toho nie je registrovaný v súlade s nariadením Európskeho parlamentu a Rady (ES) č. 1907/2006
                     6
                  , a teda sa nesmie vyrábať alebo uvádzať na trh v Únii v množstve predstavujúcom alebo presahujúcom 1 tonu za rok na výrobcu alebo dovozcu.

                  Podľa dostupných informácií a údajov o vnútorných vlastnostiach metoxychlóru posúdených na základe kritérií uvedených v prílohe D k dohovoru možno konštatovať, že metoxychlór je perzistentný, bioakumulatívny a toxický. V prípade metoxychlóru sa zároveň zaznamenal diaľkový prenos v životnom prostredí – jeho výskyt sa potvrdil v takých odľahlých oblastiach, ako je Arktída. Vzhľadom na informácie týkajúce sa perzistentnosti, bioakumulatívnosti a toxickosti (PBT) metoxychlóru, ako aj jeho schopnosti diaľkového prenosu (DP) možno konštatovať, že metoxychlór spĺňa kritériá uvedené v prílohe D k dohovoru, a preto by sa mal považovať za POP. Podrobnosti posúdenia sú k dispozícii vo vedeckej dokumentácii, ktorá bude pripojená k návrhu na zaradenie metoxychlóru do prílohy A k Štokholmskému dohovoru.

                  Hoci sa používanie metoxychlóru ako účinnej látky v prípravkoch na ochranu rastlín a biocídnych výrobkoch v Únii zakázalo už pred niekoľkými rokmi, pričom iné jeho použitia nie sú známe, nemožno vylúčiť, že v iných krajinách sa metoxychlór stále vyrába, používa alebo v nich dochádza k jeho úniku. Vzhľadom na potenciál tejto chemikálie, ktorý spočíva v jej diaľkovom prenose v životnom prostredí, opatrenia prijaté na vnútroštátnej úrovni alebo na úrovni Únie nestačia na zabezpečenie vysokej úrovne ochrany životného prostredia a ľudského zdravia, a preto treba konať v širšom medzinárodnom kontexte.

                  Vzhľadom na ďalšie stretnutie výboru pre posudzovanie POP v septembri 2019 je vhodné, aby Komisia v mene Únie predložila sekretariátu štokholmského dohovoru návrh na zaradenie metoxychlóru do prílohy A. Predmetný návrh sa preskúma v súlade s kritériami a postupmi podľa dohovoru predtým, ako konferencia zmluvných strán prijme rozhodnutie o zaradení danej látky do zoznamu.

               •Súlad s existujúcimi ustanoveniami v tejto oblasti politiky

                  Návrh je v súlade s nariadením (ES) č. 850/2004, ktorým sa vykonáva Štokholmský dohovor v Únii, a uvedené nariadenie dopĺňa. Je úplne v súlade s cieľom ochrany ľudského zdravia a životného prostredia pred perzistentnými organickými látkami.

               •Súlad s ostatnými politikami Únie

                  Návrh je v súlade s nariadením (ES) č. 1107/2009 a nariadením (EÚ) č. 528/2012, keďže sa v oboch aktoch stanovujú kritériá, na základe ktorých sa PBT látky a látky klasifikované ako POP nesmú uvádzať na trh ani používať. V záujme zabezpečenia koherentnosti sa v dokumente o jednotnom chápaní
                     7
                   skúma vzťah medzi Štokholmským dohovorom, nariadením (ES) č. 850/2004 a nariadením (ES) č. 1907/2006, a to s prihliadnutím na obmedzenia a požiadavky na udeľovanie povolení.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  Procesnoprávnym základom navrhovaného rozhodnutia Rady je článok 218 ods. 9 ZFEÚ, ktorý predstavuje náležitý základ pre akt, ktorým sa stanovuje pozícia Európskej únie vo vzťahu k medzinárodnej dohode, v tomto prípade k Štokholmskému dohovoru.

                  Hmotnoprávnym základom je článok 192 ods. 1 ZFEÚ, keďže opatrenia dohodnuté v rámci Štokholmského dohovoru prevažne sledujú environmentálny cieľ (t. j. vylúčenie perzistentných organických látok).

               •Subsidiarita (v prípade inej ako výlučnej právomoci)

                  Riešenie problému perzistentných organických látok predstavuje celosvetovú výzvu. Štokholmský dohovor sa preto v Únii vykonáva nariadením (ES) č. 850/2004. Keďže Únia je zmluvnou stranou dohovoru, je vhodné, aby navrhla zaradenie danej novej chemikálie.

               •Proporcionalita

                  Perzistentné organické látky predstavujú celosvetový problém, a preto je cieľom Štokholmského dohovoru eliminovať ich výrobu a používanie. Preto je vhodné navrhnúť zaradenie uvedenej chemikálie do dohovoru s cieľom zabezpečiť prijatie primeraných opatrení na celosvetovej úrovni.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Konzultácie so zainteresovanými stranami

                  O návrhu sa rokovalo s členskými štátmi a ďalšími zainteresovanými stranami na viacerých stretnutiach príslušných orgánov zaoberajúcich sa uplatňovaním nariadenia (ES) č. 850/2004. Okrem toho bol predmetom zasadnutia expertnej skupiny Európskej chemickej agentúry zaoberajúcej sa problematikou PBT, ako aj jej písomného postupu, v rámci ktorého sa prediskutovali nastolené pripomienky.

               •Posúdenie vplyvu

                  Nevykonalo sa posúdenie vplyvu. Návrh na zaradenie chemikálie do dohovoru nebude mať žiadny vplyv, pretože panuje domnienka, že sa v EÚ nepoužíva. Ak výbor pre posudzovanie POP dospeje k záveru, že chemikália je perzistentná organická látka, vykoná posúdenie vplyvu potenciálnych riadiacich opatrení s prihliadnutím na sociálno-ekonomické informácie.

               •Regulačná vhodnosť a zjednodušenie

                  Návrh nemá žiadny vplyv na obchodnú činnosť, keďže chemikália sa v Únii komerčne nevyužíva, a preto sa v ňom nestanovujú výnimky pre mikropodniky, ani osobitné pravidlá pre MSP. Návrh nemá žiadny vplyv na konkurencieschopnosť odvetví EÚ alebo na obchod, keďže daná chemikália nie je predmetom obchodu medzi Úniou a tretími krajinami.

               4.VPLYV NA ROZPOČET

                  Návrh nemá žiadny vplyv na rozpočet.

               5.ĎALŠIE PRVKY

               •Plány vykonávania, spôsob monitorovania, hodnotenia a podávania správ

                  Plán vykonávania, monitorovanie, hodnotenie a podávanie správ sa nepovažujú za potrebné.

               •Podrobné vysvetlenie konkrétnych ustanovení návrhu

                  V návrhu sa Komisii udeľuje mandát navrhnúť v mene Európskej únie zaradenie metoxychlóru do Štokholmského dohovoru.

               2019/0039 (NLE)

               Návrh

               ROZHODNUTIE RADY

               o predložení návrhu na zaradenie metoxychlóru do prílohy A k Štokholmskému dohovoru o perzistentných organických látkach v mene Európskej únie

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 192 ods. 1 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Dňa 14. októbra 2004 Európske spoločenstvo uzavrelo rozhodnutím Rady 2006/507/ES
                  8
                Štokholmský dohovor o perzistentných organických látkach.

               (2)Ako strana dohovoru môže Únia predložiť návrhy na zmenu príloh k dohovoru. V prílohe A k dohovoru sa uvádza zoznam perzistentnych organických látok, ktoré sa majú vylúčiť, v prílohe B sa uvádza zoznam perzistentných organických látok, ktoré sa majú obmedziť, a v prílohe C sa uvádza zoznam perzistentných organických látok, v prípade ktorých sa majú znížiť alebo eliminovať ich úniky, ku ktorým dochádza pri ich neúmyselnej výrobe.

               (3)Podľa dostupných vedeckých informácií a správ o posúdení a s náležitým prihliadnutím na výberové kritériá stanovené v prílohe D k dohovoru vykazuje metoxychlór vlastnosti perzistentnej organickej látky.

               (4)Metoxychlór nie je schválený ako účinná látka v zmysle nariadenia Európskeho parlamentu a Rady (ES) č. 1107/2009
                  9
               , a jeho uvádzanie na trh alebo používanie v Únii v prípravkoch na ochranu rastlín preto nie je povolené. Metoxychlór nie je schválený ako účinná látka v zmysle nariadenia Európskeho parlamentu a Rady (EÚ) č. 528/2012
                  10
               , a jeho uvádzanie na trh alebo používanie v Únii v biocídnych výrobkoch preto nie je povolené. Metoxychlór okrem toho nie je registrovaný v súlade s nariadením Európskeho parlamentu a Rady (ES) č. 1907/2006
                  11
               , a teda sa nesmie vyrábať alebo uvádzať na trh v Únii v množstve predstavujúcom alebo presahujúcom 1 tonu za rok na výrobcu alebo dovozcu.

               (5)Hoci sa metoxychlór v Únii postupne prestal používať už pred mnohými rokmi, mimo Únie sa môže stále používať ako pesticíd, a teda rozptyľovať v životnom prostredí, čo môže byť dôvodom zaznamenania jeho výskytu v životnom prostredí. Vzhľadom na potenciál metoxychlóru, ktorý spočíva v jeho diaľkovom prenose do životného prostredia, opatrenia prijaté na vnútroštátnej úrovni alebo na úrovni Únie nestačia na zabezpečenie vysokej úrovne ochrany životného prostredia a ľudského zdravia, a preto treba konať v širšom medzinárodnom kontexte.

               (6)Únia by preto mala predložiť návrh sekretariátu Štokholmského dohovoru na zaradenie metoxychlóru do prílohy A k dohovoru,

               PRIJALA TOTO ROZHODNUTIE:

               Článok 1

               Únia predloží návrh na zaradenie metoxychlóru do zoznamu (číslo CAS: 72-43-5, EC No 200-779-9) do prílohy A k Štokholmskému dohovoru o perzistentných organických látkach (ďalej len „dohovor“).

               Komisia o návrhu v mene Únie informuje sekretariát dohovoru, pričom uvedie všetky informácie požadované podľa prílohy D k dohovoru.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Rozhodnutie Rady 2006/507/ES zo 14. októbra 2004 o uzavretí Štokholmského dohovoru o perzistentných organických látkach v mene Európskeho spoločenstva (Ú. v. EÚ L 209, 31.7.2006, s. 1).

                     (2)

                        Nariadenie Európskeho parlamentu a Rady (ES) č. 850/2004 z 29. apríla 2004 o perzistentných organických znečisťujúcich látkach, ktorým sa mení a dopĺňa smernica 79/117/EHS (Ú. v. ES L 158, 30.4.2004, s. 7).

                     (3)

                        Rozhodnutie Rady 2004/259/ES z 19. februára 2004 o uzatvorení v mene Európskeho spoločenstva Protokolu o perzistentných organických látkach k Dohovoru z roku 1979 o diaľkovom znečisťovaní ovzdušia prechádzajúcom hranicami štátov (Ú. v. EÚ L 81, 19.3.2004, s. 35).

                     (4)

                        Nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (Ú. v. EÚ L 309, 24.11.2009, s. 1).

                     (5)

                        Nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (Ú. v. EÚ L 167, 27.6.2012, s. 1).

                     (6)

                        Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1.).

                     (7)

                  http://ec.europa.eu/growth/sectors/chemicals/reach/special-cases_en
                  .

                     (8)

                        Rozhodnutie Rady 2006/507/ES zo 14. októbra 2004 o uzavretí Štokholmského dohovoru o perzistentných organických látkach v mene Európskeho spoločenstva (Ú. v. EÚ L 209, 31.7.2006, s. 1).

                     (9)

                        Nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (Ú. v. EÚ L 309, 24.11.2009, s. 1).

                     (10)

                        Nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (Ú. v. EÚ L 167, 27.6.2012, s. 1).

                     (11)

                        Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1).


               EURÓPSKA KOMISIA
            V Bruseli8. 3. 2019
            COM(2019) 115 final
            2019/0064(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie v Medziamerickej komisii pre tropické tuniaky a na Zasadnutí zmluvných strán Dohody o medzinárodnom programe na ochranu delfínov, a o zrušení rozhodnutia 10126/14

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia o stanovení pozície, ktorá sa má zaujať v mene Únie na zasadnutiach Medziamerickej komisie pre tropické tuniaky (IATTC) a na Zasadnutí zmluvných strán Dohody o medzinárodnom programe na ochranu delfínov (AIDCP) na roky 2019 až 2023 v súvislosti s plánovaným prijatím opatrení.

               2.Kontext návrhu

               2.1.Antigujský dohovor a medzinárodný program na ochranu delfínov

               Cieľom Dohovoru o posilnení Medziamerickej komisie pre tropické tuniaky ustanovenej dohovorom z roku 1949 medzi Spojenými štátmi americkými a Kostarickou republikou (Antigujský dohovor) je zriadením IATTC zabezpečiť dlhodobú ochranu a udržateľné využívanie populácií rýb vo vodách, na ktoré sa vzťahuje Antigujský dohovor. Antigujský dohovor nadobudol platnosť 10. októbra 2008.

               Cieľom Dohody o medzinárodnom programe na ochranu delfínov (dohoda o IDCP, ďalej len „AIDCP“) je zriadením zasadnutia zmluvných strán AIDCP progresívne znížiť náhodný úhyn delfínov v oblasti Antigujského dohovoru na úroveň blížiacu sa k nule. Podľa článku XIV Antigujského dohovoru má IATTC zohrávať integračnú úlohu pri koordinácii vykonávania dohody a pri vykonávaní opatrení prijatých v rámci AIDPC. Dohoda nadobudla platnosť 15. februára 1999.

               Po schválení Antigujského dohovoru podľa rozhodnutia Rady 2006/539/ES
                  1
                a AIDCP podľa rozhodnutia Rady 2005/938/ES
                  2
                sa Únia stala zmluvnou stranou IATTC a AIDCP.

               2.2.Medziamerická komisia pre tropické tuniaky a Zasadnutie zmluvných strán programu na ochranu delfínov

               IATTC je orgán ustanovený Antigujským dohovorom, ktorý je zodpovedný za riadenie a ochranu rybolovných zdrojov v oblasti Antigujského dohovoru. Prijíma ochranné a riadiace opatrenia, ktorými sa má zabezpečiť dlhodobá ochrana a udržateľné využívanie populácií rýb vo vodách, na ktoré sa vzťahuje dohovor.

               Zasadnutie zmluvných strán AIDCP je orgán zriadený AIDCP s cieľom zabezpečiť dlhodobú udržateľnosť živých morských zdrojov v súvislosti s lovom tuniakov vakovými sieťami v oblasti Antigujského dohovoru. IATTC má rozsiahle právomoci pri vykonávaní opatrení prijatých na Zasadnutí zmluvných strán AIDCP a preberá úlohy sekretariátu v rámci AIDCP.

               Opatrenia, ktoré prijali IATTC a zasadnutie zmluvných strán AIDCP, sa môžu stať záväzné pre Úniu.

               Únia sa ako člen IATTC a zasadnutia zmluvných strán AIDCP môže podieľať na ich práci a má aj hlasovacie práva. IATTC a zasadnutie zmluvných strán AIDCP prijímajú svoje rozhodnutia konsenzom.

               2.3.Rozhodnutia, ktoré prijali IATTC a zasadnutie zmluvných strán AIDCP

               IATTC má právomoc prijímať ochranné a riadiace opatrenia („rezolúcie“) v prípade rybolovných oblastí patriacich do jej kompetencie, ktoré sú pre zmluvné strany záväzné.

               V súlade s článkom IX ods. 7 Antigujského dohovoru rezolúcie nadobúdajú platnosť 45 dní odo dňa oznámenia týchto opatrení zmluvným stranám zo strany IATTC.

               Zasadnutie zmluvných strán AIDCP má právomoc prijímať rozhodnutia na dosiahnutie cieľov AIDCP. Takéto rozhodnutia sú po ich prijatí pre zmluvné strany záväzné.

               3.Pozícia, ktorá sa má zaujať v mene Únie

               Pozície, ktoré sa majú zaujať v mene Únie na výročných zasadnutiach regionálnych organizácií pre riadenie rybárstva (RFMO), sa v súčasnosti stanovujú na základe dvojstupňového prístupu. Základné zásady a smerovanie úsilia uvedené v pozícii Únie sa stanovujú rozhodnutím Rady na obdobie niekoľkých rokov a pozícia sa následne na účely každého výročného zasadnutia upraví neoficiálnymi dokumentmi Komisie, ktoré sa prerokúvajú v rámci pracovnej skupiny Rady.

               V prípade IATTC je tento postup transponovaný rozhodnutím Rady 10126/14 z 23. mája 2014, ktorým sa stanovuje pozícia Únie v IATTC a na zasadnutí zmluvných strán AIDCP na roky 2014 až 2018. Rozhodnutie obsahuje všeobecné zásady a smerovanie úsilia, no podľa možnosti sa v ňom čo najviac prihliada aj na špecifiká IATTC a AIDCP. Okrem toho sa ním stanovuje štandardný postup pri každoročnom stanovovaní pozície Únie v zmysle požiadaviek členských štátov.

               Podľa rozhodnutia 10126/14 sa má pozícia Únie prehodnotiť pred výročným zasadnutím v roku 2019. Preto sa týmto návrhom stanovuje na roky 2019 až 2023 pozícia Únie v rámci IATTC a nahrádza sa rozhodnutie 10126/14.

               Rozhodnutie 10126/14 vychádzalo zo zásad a smerovania úsilia novej spoločnej rybárskej politiky (SRP) v zmysle nariadenia Európskeho parlamentu a Rady (EÚ) č. 1380/2013
                  3
                a prihliadalo sa v ňom aj na ciele stanovené v oznámení Komisie o vonkajšom rozmere SRP
                  4
               . Okrem toho sa ním pozícia Únie zosúladila s Lisabonskou dohodou.

               Pri súčasnej revízii sa v súvislosti s vplyvom rybolovných činností zohľadňuje oznámenie Komisie Európskemu parlamentu, Rade, Európskemu hospodárskemu a sociálnemu Výboru a Výboru regiónov s názvom Európska stratégia pre plasty v obehovom hospodárstve
                  5
               , Spoločné oznámenie vysokej predstaviteľky Únie pre zahraničné veci a bezpečnostnú politiku a Komisie s názvom Medzinárodná správa oceánov: program pre budúcnosť našich oceánov
                  6
                a závery Rady k danému spoločnému oznámeniu.
                  7

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.

               Medzi „akty s právnymi účinkami“ patria akty, ktoré sú právne účinné podľa pravidiel medzinárodného práva, ktorými sa riadi predmetný orgán, ako aj nástroje, ktoré síce nie sú podľa medzinárodného práva záväzné, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“
                  8
               .

               4.1.2.Uplatnenie na tento prípad

               IATTC a zasadnutie zmluvných strán AIDCP sú orgány ustanovené dohodou, konkrétne Antigujským dohovorom a AIDCP.

               Akty, ktoré majú IATTC a zasadnutie zmluvných strán AIDCP prijímať, predstavujú akty s právnymi účinkami. Plánované akty majú byť v súlade s článkom IX Antigujského dohovoru a článkom VII AIDCP záväzné podľa medzinárodného práva a môžu rozhodujúcim spôsobom ovplyvniť obsah právnych predpisov EÚ vrátane týchto nariadení:

               ·nariadenie Rady (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému (NNN) rybolovu, na odrádzanie od neho a jeho odstránenie
                  9
               ,

               ·nariadenie Rady (ES) č. 1224/2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej rybárskej politiky
                  10
                a

               ·nariadenie Európskeho parlamentu a Rady (EÚ) 2017/2403 z 12. decembra 2017 o udržateľnom riadení vonkajších rybárskych flotíl
                  11
               .

               Pripravovanými aktmi sa nedopĺňa ani nemení inštitucionálny rámec Antigujského dohovoru ani AIDCP.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa prijíma pozícia v mene Únie. Ak plánovaný akt sleduje dva ciele alebo obsahuje dve zložky a ak jeden z týchto cieľov je hlavným cieľom, resp. jedna z týchto zložiek je hlavnou zložkou, zatiaľ čo druhý cieľ alebo druhá zložka sú len vedľajšie, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, konkrétne na tom, ktorý si vyžaduje hlavný alebo prevažujúci cieľ, resp. hlavná alebo prevažujúca zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú rybolovu. Právnym základom na stanovenie zásad, ktoré sa majú zohľadniť v tejto pozícii, je nariadenie (EÚ) č. 1380/2013.

               Hmotnoprávnym základom navrhovaného rozhodnutia je preto článok 43 ods. 2 ZFEÚ. Rozhodnutím sa má nahradiť rozhodnutie 10126/14, ktoré sa vzťahuje na roky 2014 až 2018.

               4.3.Záver

               Právnym základom navrhovaného rozhodnutia by mal byť článok 43 ods. 2 ZFEÚ v spojení s článkom 218 ods. 9 ZFEÚ.

               2019/0064 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie v Medziamerickej komisii pre tropické tuniaky a na Zasadnutí zmluvných strán Dohody o medzinárodnom programe na ochranu delfínov, a o zrušení rozhodnutia 10126/14

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 43 ods. 2 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Európska únia rozhodnutím Rady 2006/539/ES
                  12
                uzavrela Dohovor o posilnení Medziamerickej komisie pre tropické tuniaky ustanovenej dohovorom z roku 1949 medzi Spojenými štátmi americkými a Kostarickou republikou (Antigujský dohovor), ktorým sa zriadila Medziamerická komisia pre tropické tuniaky (IATTC).

               (2)IATTC je orgán ustanovený Antigujským dohovorom, ktorý je zodpovedný za riadenie a ochranu rybolovných zdrojov v oblasti Antigujského dohovoru. IATTC prijíma ochranné a riadiace opatrenia, ktorými sa má zabezpečiť dlhodobá ochrana a udržateľné využívanie populácií rýb vo vodách, na ktoré sa vzťahuje tento dohovor. Takéto opatrenia sa môžu stať pre Úniu záväzné.

               (3)Európska únia rozhodnutím Rady 2005/938/ES
                  13
                schválila Dohodu o medzinárodnom programe na ochranu delfínov (AIDCP), ktorou sa ustanovilo Zasadnutie zmluvných strán Dohody o medzinárodnom programe na ochranu delfínov (AIDCP). V článku XIV Antigujského dohovoru sa stanovuje, že IATTC má zohrávať integračnú úlohu pri koordinácii vykonávania AIDCP a vykonávaní opatrení, ktoré sa prijímajú v rámci AIDCP. IATTC preberá úlohy sekretariátu pre AIDCP.

               (4)Zasadnutie zmluvných strán AIDCP je orgán, ktorý bol ustanovený AIDCP s cieľom presadiť progresívne znižovanie náhodného úhynu delfínov pri love tuniakov vakovými sieťami v oblasti Antigujského dohovoru na úroveň blížiacu sa k nule. Zasadnutie zmluvných strán AIDCP prijíma rozhodnutia, ktorými sa má zabezpečiť dlhodobá udržateľnosť živých morských zdrojov v súvislosti s lovom tuniakov vakovými sieťami v oblasti Antigujského dohovoru. Takéto opatrenia sa môžu stať pre Úniu záväznými.

               (5)V nariadení Európskeho parlamentu a Rady (EÚ) č. 1380/2013
                  14
                sa stanovuje, že Únia zabezpečuje, aby boli rybolovné a akvakultúrne činnosti dlhodobo environmentálne udržateľné a riadili sa spôsobom, ktorý je v súlade s cieľmi, ktorými je dosiahnuť hospodársky a sociálny prínos a prínos v oblasti zamestnanosti, a prispieť k dostupnosti dodávok potravín. V uvedenom nariadení sa takisto stanovuje, že Únia má pri riadení rybárstva uplatňovať prístup predbežnej opatrnosti a zabezpečiť, aby sa pri využívaní živých morských biologických zdrojov populácie lovených druhov obnovovali a udržiavali nad úrovňami, pri ktorých možno dosiahnuť maximálny udržateľný výnos. Okrem toho sa v ňom stanovuje, že Únia má prijímať riadiace a ochranné opatrenia na základe najlepších dostupných vedeckých odporúčaní, podporovať prehlbovanie vedeckých poznatkov a odporúčaní, postupne eliminovať odhadzovanie úlovkov a presadzovať rybolovné metódy, ktoré prispievajú k selektívnejšiemu rybolovu, zabraňovaniu nechceným úlovkom a maximálnemu možnému zníženiu ich množstva, ako aj rybolovu s malým vplyvom na morské ekosystémy a rybolovné zdroje. Okrem toho sa v nariadení (EÚ) č. 1380/2013 špecificky uvádza, že dané ciele a zásady má Únia uplatňovať v rámci vonkajších vzťahov v oblasti rybárstva.

               (6)V spoločnom oznámení vysokej predstaviteľky Únie pre zahraničné veci a bezpečnostnú politiku a Európskej komisie s názvom Medzinárodná správa oceánov: program pre budúcnosť našich oceánov
                  15
               , ako aj v záveroch Rady k danému spoločnému oznámeniu
                  16
                sa uvádza, že podstatou činnosti Únie v týchto fórach je presadzovanie opatrení na podporu a zefektívnenie činnosti regionálnych organizácií pre riadenie rybárstva (RFMO) a v prípade potreby zlepšenie ich správy.

               (7)V oznámení Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov Európska stratégia pre plasty v obehovom hospodárstve
                  17
                sa uvádzajú špecifické opatrenia na zníženie množstva plastov v mori a znečisťovania mora, ako aj množstva strateného alebo opusteného rybárskeho výstroja na mori.

               (8)Je vhodné stanoviť pozíciu, ktorá sa má na roky 2019 až 2023 zaujať v mene Únie na zasadnutiach IATTC a zasadnutí zmluvných strán AIDCP, pretože ochranné a podporné opatrenia IATTC a rozhodnutia zasadnutia zmluvných strán AIDCP budú pre Úniu záväzné a budú môcť významne ovplyvniť obsah práva Únie, konkrétne nariadenia Rady (ES) č. 1005/2008
                  18
               , nariadenia Rady (ES) č. 1224/2009
                  19
                a nariadenia Európskeho parlamentu a Rady (EÚ) č. 2017/2403
                  20
               .

               (9)Súčasná pozícia, ktorá sa má zaujať v mene Únie na zasadnutiach IATTC, je stanovená v rozhodnutí Rady 10126/14
                  21
               . Je vhodné zrušiť rozhodnutie 10126/14 a nahradiť ho novým rozhodnutím na roky 2019 až 2023.

               (10)Vzhľadom na to, že rybolovné zdroje v oblasti Antigujského dohovoru majú premenlivý charakter a je teda potrebné, aby pozícia Únie zodpovedala aktuálnemu vývoju vrátane nových vedeckých a iných relevantných informácií predložených pred zasadnutiami IATTC a zasadnutím zmluvných strán AIDCP alebo počas nich, mali by sa v súlade so zásadou lojálnej spolupráce medzi inštitúciami Únie zakotvenou v článku 13 ods. 2 Zmluvy o Európskej únii (ZEÚ) stanoviť postupy na každoročnú špecifikáciu pozície Únie na roky 2019 až 2023,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie na zasadnutiach Medziamerickej komisie pre tropické tuniaky (IATTC) a na Zasadnutí zmluvných strán Dohody o medzinárodnom programe na ochranu delfínov (AIDCP), je stanovená v prílohe I.

               Článok 2

               Pozícia, ktorú má Únia zaujať na zasadnutiach IATTC a na zasadnutí zmluvných strán AIDCP, sa každoročne špecifikuje v súlade s prílohou II.

               Článok 3

               Rada na návrh Komisie posúdi a podľa potreby zreviduje pozíciu Únie stanovenú v prílohe I, a to najneskôr do konania výročného zasadnutia IATTC v roku 2024.

               Článok 4

               Rozhodnutie 10126/14 z 23. mája 2014 sa zrušuje.

               Článok 5

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Rozhodnutie Rady 2006/539/ES z 22. mája 2006 o uzavretí Dohovoru v mene Európskeho spoločenstva o posilnení Medziamerickej komisie pre tropické tuniaky ustanovenej dohovorom medzi Spojenými štátmi americkými a Kostarickou republikou v roku 1949 (Ú. v. EÚ L 224, 16.8.2006, s. 22).

                     (2)

                        Rozhodnutie Rady 2005/938/ES z 8. decembra 2005 o schválení v mene Európskeho spoločenstva Dohody o medzinárodnom programe na záchranu delfínov (Ú. v. EÚ L 348, 30.12.2005, s. 26).

                     (3)

                        Nariadenie Európskeho parlamentu a Rady (EÚ) č. 1380/2013 z o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).

                     (4)

                        KOM(2011) 424, 13.7.2011.

                     (5)

                        COM(2018) 28 final, 16.1.2018.

                     (6)

                        JOIN(2016) 49 final, 10.11.2016.

                     (7)

                        7348/1/17 REV 1, 24.3.2017.

                     (8)

                        Rozsudok Súdneho dvora zo 7. októbra 2014, Nemecko/Rada, vec C-399/12, ECLI:EU:C:2014:2258, body 61 až 64.

                     (9)

                        Ú. v. EÚ L 286, 29.10.2008, s. 1.

                     (10)

                        Ú. v. EÚ L 343, 22.12.2009, s. 1.

                     (11)

                        Ú. v. EÚ L 347, 28.12.2017, s. 81.

                     (12)

                        Rozhodnutie Rady 2006/539/ES z 22. mája 2006 o uzavretí Dohovoru v mene Európskeho spoločenstva o posilnení Medziamerickej komisie pre tropické tuniaky ustanovenej dohovorom medzi Spojenými štátmi americkými a Kostarickou republikou v roku 1949 (Ú. v. EÚ L 224, 16.8.2006, s. 22).

                     (13)

                        Rozhodnutie Rady 2005/938/ES z 8. decembra 2005 o schválení v mene Európskeho spoločenstva Dohody o medzinárodnom programe na záchranu delfínov (Ú. v. EÚ L 348, 30.12.2005, s. 26).

                     (14)

                        Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).

                     (15)

                        JOIN(2016) 49 final z 10.11.2016.

                     (16)

                        7348/1/17 REV 1 z 24.3.2017.

                     (17)

                        COM(2018) 28 final, 16.1.2018.

                     (18)

                        Nariadenie Rady (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie, ktorým sa menia a dopĺňajú nariadenia (EHS) č. 2847/93, (ES) č. 1936/2001 a (ES) č. 601/2004 a ktorým sa zrušujú nariadenia (ES) č. 1093/94 a (ES) č. 1447/1999 (Ú. v. EÚ L 286, 29.10.2008, s. 1).

                     (19)

                        Nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Únie na zabezpečenie dodržiavania pravidiel spoločnej politiky v oblasti rybného hospodárstva a ktorým sa menia a dopĺňajú nariadenia (ES) č. 847/96, (ES) č. 2371/2002, (ES) č. 811/2004, (ES) č. 768/2005, (ES) č. 2115/2005, (ES) č. 2166/2005, (ES) č. 388/2006, (ES) č. 509/2007, (ES) č. 676/2007, (ES) č. 1098/2007, (ES) č. 1300/2008, (ES) č. 1342/2008 a ktorým sa zrušujú nariadenia (EHS) č. 2847/93, (ES) č. 1627/94 a (ES) č. 1966/2006 (Ú. v. EÚ L 343, 22.12.2009, s. 1).

                     (20)

                        Nariadenie Európskeho parlamentu a Rady (EÚ) 2017/2403 z 12. decembra 2017 o udržateľnom riadení vonkajších rybárskych flotíl, ktorým sa zrušuje nariadenie Rady (ES) č. 1006/2008 (Ú. v. EÚ L 347, 28.12.2017, s. 81).

                     (21)

                        Rozhodnutie Rady z 23. mája 2014 o pozícii, ktorá sa má zaujať v mene Únie v Medziamerickej komisii pre tropické tuniaky (IATTC).

    ---documentbreak---

               EURÓPSKA KOMISIA
            V Bruseli8. 3. 2019
            COM(2019) 115 final
            PRÍLOHY
            k
            návrhu rozhodnutia Rady
            o pozícii, ktorá sa má zaujať v mene Európskej únie v Medziamerickej komisii pre tropické tuniaky a na Zasadnutí zmluvných strán Dohody o medzinárodnom programe na ochranu delfínov, a o zrušení rozhodnutia 10126/14

               PRÍLOHA I

               Pozícia, ktorá sa má zaujať v mene Únie v Medziamerickej komisii pre tropické tuniaky (IATTC) a na Zasadnutí zmluvných strán Dohody o medzinárodnom programe na ochranu delfínov (AIDCP)

               1.ZÁSADY

               Únia v rámci IATTC a zasadnutia zmluvných strán AIDCP:

               a) koná v súlade s cieľmi a zásadami, ktoré sleduje v rámci spoločnej rybárskej politiky (SRP), najmä prostredníctvom prístupu predbežnej opatrnosti a v súlade s cieľmi súvisiacimi s dosiahnutím maximálneho udržateľného výnosu podľa článku 2 ods. 2 nariadenia (EÚ) č. 1380/2013, aby tak podporila vykonávanie ekosystémového prístupu k riadeniu rybárstva a v maximálnej možnej miere zamedzila nechceným úlovkom a znížila ich počet, postupne eliminovala odhadzovanie úlovkov a minimalizovala vplyv rybárskych činností na morské ekosystémy a ich biotopy, a zároveň prostredníctvom podpory rentabilného a konkurencieschopného sektora rybárstva Únie zabezpečila primeranú životnú úroveň osobám závislým od rybárskych činností a zohľadnila záujmy spotrebiteľov;

               b) vyvíja snahu o primerané zapojenie zainteresovaných strán do fázy prípravy opatrení IATTC a AIDCP a zabezpečuje, aby opatrenia prijaté v rámci IATTC a zasadnutia zmluvných strán AIDCP zodpovedali cieľom Antigujského dohovoru a dohody AIDCP;

               c) zabezpečuje, aby opatrenia prijaté v rámci IATTC a zasadnutia zmluvných strán AIDCP boli v súlade s medzinárodným právom, a to najmä s ustanoveniami Dohovoru OSN o morskom práve z roku 1982, Dohody OSN z roku 1995 o ochrane a využívaní transzonálnych populácií rýb a populácií rýb migrujúcich na veľké vzdialenosti, ako aj Dohody z roku 1993 o podporovaní dodržiavania medzinárodných ochranných a riadiacich opatrení rybárskymi plavidlami na šírom mori a Dohody Organizácie OSN pre výživu a poľnohospodárstvo o opatreniach prístavných štátov z roku 2009;

               d) podporuje pozície, ktoré zodpovedajú najlepšej praxi regionálnych organizácií pre riadenie rybárstva (RFMO) v rovnakej oblasti;

               e) vyvíja úsilie o dosiahnutie synergie s politikou, ktorú sama presadzuje v rámci bilaterálnych vzťahov s tretími krajinami v oblasti rybárstva, a zabezpečuje súdržnosť s ostatnými svojimi politikami, najmä v oblasti vonkajších vzťahov, zamestnanosti, životného prostredia, obchodu, rozvoja a výskumu a inovácie;

               f)zabezpečuje dodržiavanie medzinárodných záväzkov Únie;

               g) koná v súlade so závermi Rady z 19. marca 2012 k oznámeniu Komisie o vonkajšom rozmere spoločnej rybárskej politiky
                  1
               ;

               h) vyvíja úsilie o vytvorenie rovnakých podmienok pre flotilu Únie v rámci oblasti dohovoru IATTC, ktoré vychádzajú z rovnakých zásad a noriem, aké platia podľa práva Únie, a podporuje jednotné vykonávanie uvedených zásad a noriem;

               i) koná v súlade so spoločným oznámením vysokej predstaviteľky Únie pre zahraničné veci a bezpečnostnú politiku a Európskej komisie s názvom Medzinárodná správa oceánov: program pre budúcnosť našich oceánov
                  2
               , ako aj závermi Rady k danému spoločnému oznámeniu
                  3
               , presadzuje opatrenia na podporu a zvýšenie účinnosti opatrení IATTC a AIDCP a v relevantných prípadoch zlepšuje správu a výsledky tejto organizácie (najmä pokiaľ ide o vedu, dodržiavanie pravidiel, transparentnosť a rozhodovací proces), čo má prispieť ku všetkým aspektom udržateľného využívania oceánov;

               j) podporuje koordináciu medzi RFMO a regionálnymi morskými dohovormi a v relevantných prípadoch aj spoluprácu s medzinárodnými organizáciami v rámci ich mandátu;

               k)podporuje koordináciu a spoluprácu s inými RFMO zameranými na tuniaky v otázkach spoločného záujmu, a to najmä oživením tzv. procesu z Kóbe v rámci RFMO zaoberajúcimi sa lovom tuniaka a jeho rozšírením na všetky RFMO.

               2.SMEROVANIE ÚSILIA

               Únia vyvíja v relevantných prípadoch úsilie o podporu IATTC a AIDCP pri prijímaní týchto opatrení:

               a) opatrení na ochranu a riadenie rybolovných zdrojov v oblasti Antigujského dohovoru, ktoré vychádzajú z najlepších dostupných vedeckých odporúčaní, vrátane celkového povoleného výlovu (TAC) a kvót alebo regulácie úsilia pre živé morské biologické zdroje v kompetencii IATTC, ktorými sa najneskôr do roku 2020 postupne a progresívne dosiahne výlov na úrovni maximálneho udržateľného výnosu. Tieto ochranné a riadiace opatrenia zahŕňajú v prípade potreby špecifické opatrenia zamerané na nadmerne lovené populácie, aby sa dosiahla rovnováha medzi rybolovným úsilím a dostupnými rybolovnými možnosťami;

               b) opatrení na zabraňovanie nezákonným, nenahláseným a neregulovaným (NNN) rybolovným činnostiam, na odrádzanie od nich a ich odstránenie v oblasti dohovoru vrátane zaraďovania príslušných plavidiel do zoznamu plavidiel vykonávajúcich NNN rybolov;

               c) opatrení na monitorovanie, kontrolu a dohľad v oblasti Antigujského dohovoru vrátane prijatia opatrení prístavných štátov (PSM) a posilnenia systému na monitorovanie plavidiel (VMS) s cieľom zabezpečiť účinnú kontrolu a súlad s opatreniami prijatými v rámci IATTC;

               d) opatrení s cieľom minimalizovať negatívny vplyv rybolovných činností na morskú biodiverzitu a morské ekosystémy a ich biotopy vrátane opatrení na zníženie znečisťovania mora a prevenciu odhadzovania plastov do mora a zníženie vplyvu plastov v mori na morskú biodiverzitu a ekosystémy, opatrení na ochranu zraniteľných morských ekosystémov v oblasti Antigujského dohovoru v súlade s rezolúciami VZ OSN a opatrení na prevenciu a maximálne možné zníženie nechcených úlovkov vrátane obzvlášť zraniteľných morských druhov a na postupnú elimináciu odhadzovania úlovkov;

               e)opatrení na riadenie používania zariadení na zhlukovanie rýb (FAD), najmä s cieľom zlepšiť zber údajov, presne kvantifikovať, sledovať a monitorovať používanie zariadení FAD, znižovať ich vplyv na citlivé populácie tuniaka, zmierňovať ich potenciálne účinky na cieľové a necieľové druhy, ako aj na ekosystém, a znižovať ich podiel na tvorbe morského odpadu;

               f)opatrení na zníženie vplyvu opusteného, strateného alebo inak vyradeného rybárskeho výstroja (ALDFG) v oceáne a uľahčenie vyhľadávania a výlovu takéhoto výstroja;

               g) opatrení na posilnenie systému monitorovania dodržiavania právnych predpisov v organizácii a zabezpečenie účinných následných opatrení vlajkových štátov na riešenie otázok v súvislosti s nedodržaním právnych predpisov;

               h) opatrení zameraných na zákaz rybolovu zacieleného výlučne na získavanie žraločích plutiev a opatrení, podľa ktorých je povinné vyloďovať všetky žraloky s plutvami neoddelenými od tela;

               i)tam, kde je to vhodné, spoločných prístupov s ostatnými RFMO, a to najmä s tými RFMO, ktoré sa podieľajú na riadení rybolovu v rovnakej oblasti;

               j) ďalších technických opatrení na základe odporúčaní orgánov a pracovných skupín IATTC a zasadnutia zmluvných strán AIDCP;

               k)postupného znižovania náhodného úhynu delfínov pri love tuniakov vakovými sieťami na úroveň blížiacu sa k nule a pravidelného posudzovania populácie delfínov;

               l)v náležitých prípadoch a v miere, ktorú umožňujú relevantné ustanovujúce dokumenty, odporúčania na podporu vykonávania Dohovoru Medzinárodnej organizácie práce o práci v odvetví rybolovu (ILO);

               m)opatrení na zabezpečenie účinnosti organizácie vrátane vykonávania pravidelných preskúmaní výkonnosti uvedenej organizácie.

               PRÍLOHA II

               Každoročná špecifikácia pozície Únie, ktorá sa má zaujať na zasadnutiach Medziamerickej komisie pre tropické tuniaky (IATTC) a na Zasadnutí zmluvných strán Dohody o medzinárodnom programe na ochranu delfínov

               Pred každým zasadnutím IATTC a zasadnutím zmluvných strán AIDCP sa v prípade, že orgány sú vyzvané prijať rozhodnutia s právnym účinkom pre Úniu, podniknú kroky potrebné na to, aby sa v pozícii, ktorá sa má vyjadriť v mene Únie, zohľadnili najnovšie vedecké a iné relevantné informácie predložené Komisii v súlade so zásadami a smerovaním úsilia stanovenými v prílohe I.

               Na tento účel a na základe daných informácií Komisia predloží Rade alebo jej prípravným orgánom na diskusiu a schválenie konkrétnych aspektov navrhovanej špecifikácie pozície Únie písomný dokument, v ktorom uvedie informácie o navrhovanej špecifikácii pozície Únie, a to v dostatočnom predstihu pred každým zasadnutím IATTC a zasadnutím zmluvných strán AIDCP.

               Ak v priebehu zasadnutia IATTC alebo zasadnutia zmluvných strán AIDCP, a to ani priamo na mieste, nemožno dosiahnuť dohodu o tom, aby sa v pozícii Únie zohľadnili nové prvky, záležitosť sa postúpi Rade alebo jej prípravným orgánom.

                     (1)

                        7087/12 REV 1 ADD 1 COR 1.

                     (2)

                        JOIN(2016) 49 final z 10.11.2016.

                     (3)

                        7348/1/17 REV 1 z 24.3.2017.


               EURÓPSKA KOMISIA
            V Bruseli8. 3. 2019
            COM(2019) 114 final
            2019/0063(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie v rozšírenej komisii na ochranu tuniaka južného (CCSBT), a o zrušení rozhodnutia 10125/14

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia o stanovení pozície, ktorá sa má zaujať v mene Únie na zasadnutiach rozšírenej komisie na ochranu tuniaka južného na roky 2019 až 2023 v súvislosti s plánovaným prijatím ochranných a riadiacich opatrení.

               2.Kontext návrhu

               2.1.Dohovor o ochrane tuniaka južného

               Cieľom Dohovoru o ochrane tuniaka južného (dohovor CSBT) je zriadením Komisie na ochranu tuniaka južného (CCSBT) zabezpečiť ochranu a optimálne využívanie tuniaka južného. Dohovor nadobudol platnosť 20. mája 1994.

               Únia schválila dohovor rozhodnutím Rady (EÚ) 2015/2437
                  1
               , čím sa stala zmluvnou stranou rozšírenej komisie CCSBT.

               2.2.Komisia na ochranu tuniaka južného

               CCSBT je orgán zriadený dohovorom CCSBT, ktorý je zodpovedný za riadenie a ochranu rybolovných zdrojov v oblasti výskytu tuniaka južného. Keďže dohovor sa obmedzuje na štáty, CCSBT zriadila „rozšírenú komisiu CCSBT“, ktorá okrem členov CCSBT zahŕňa aj rybárske subjekty a Úniu. Rozšírená komisia CCSBT pripravuje rozhodnutia, ktoré potom CCSBT formálne schvaľuje. Opatrenia CCSBT na ochranu, riadenie a optimálne využívanie tuniaka južného sa pre Úniu môžu stať záväznými.

               Únia sa ako člen rozšírenej komisie CCSBT môže podieľať na jej práci a má aj hlasovacie práva. CCSBT prijíma svoje rozhodnutia konsenzom.

               2.3.Rozhodnutia CCSBT

               CCSBT má právomoc prijímať ochranné opatrenia a opatrenia na presadzovanie práva v prípade rybolovných oblastí patriacich do jej kompetencie, ktoré sú pre zmluvné strany záväzné.

               Podľa článku 8 ods. 7 dohovoru CCSBT opatrenia nadobúdajú platnosť okamžite po prijatí zo strany CCSBT.

               3.Pozícia, ktorá sa má zaujať v mene Únie

               Pozície, ktoré sa majú zaujať v mene Únie na výročných zasadnutiach regionálnych organizácií pre riadenie rybárstva (RFMO), sa v súčasnosti stanovujú na základe dvojstupňového prístupu. Základné zásady a smerovanie úsilia uvedené v pozícii Únie sa stanovujú rozhodnutím Rady na obdobie niekoľkých rokov a pozícia sa následne na účely každého výročného zasadnutia upraví neoficiálnymi dokumentmi Komisie, ktoré sa prerokúvajú v rámci pracovnej skupiny Rady.

               V prípade CCSBT je tento postup transponovaný rozhodnutím Rady 10125/14 z 26. mája 2014 o stanovení pozície, ktorá sa má zaujať v mene Únie v CCSBT na roky 2014 až 2018. Rozhodnutie obsahuje všeobecné zásady a smerovanie úsilia, no podľa možnosti sa v ňom čo najviac prihliada aj na špecifiká CCSBT. Okrem toho sa ním stanovuje štandardný postup pri každoročnom stanovovaní pozície Únie v zmysle požiadaviek členských štátov.

               Podľa rozhodnutia 10125/14 sa má pozícia Únie prehodnotiť pred výročným zasadnutím v roku 2019. Preto sa týmto návrhom stanovuje na roky 2019 až 2023 pozícia Únie v CCSBT a nahrádza sa rozhodnutie 10125/14.

               Rozhodnutie 10125/14 vychádzalo zo zásad a smerovania úsilia novej spoločnej rybárskej politiky (SRP) v zmysle nariadenia Európskeho parlamentu a Rady (EÚ) č. 1380/2013
                  2
                a prihliadalo sa v ňom aj na ciele stanovené v oznámení Komisie o vonkajšom rozmere SRP
                  3
               . Okrem toho sa ním pozícia Únie zosúladila s Lisabonskou dohodou.

               Pri súčasnej revízii sa v súvislosti s vplyvom rybolovných činností zohľadňuje Oznámenie Komisie Európskemu parlamentu, Rade, Európskemu hospodárskemu a sociálnemu Výboru a Výboru regiónov s názvom Európska stratégia pre plasty v obehovom hospodárstve
                  4
               , Spoločné oznámenie vysokej predstaviteľky Únie pre zahraničné veci a bezpečnostnú politiku a Komisie s názvom Medzinárodná správa oceánov: program pre budúcnosť našich oceánov
                  5
                a závery Rady k danému spoločnému oznámeniu
                  6
               .

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.

               Medzi „akty s právnymi účinkami“ patria akty, ktoré sú právne účinné podľa pravidiel medzinárodného práva, ktorými sa riadi predmetný orgán, ako aj nástroje, ktoré síce nie sú podľa medzinárodného práva záväzné, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“
                  7
               .

               4.1.2.Uplatnenie na tento prípad

               CCSBT je orgán zriadený dohodou, konkrétne dohovorom CSBT.

               Akty, ktoré má CCSBT prijímať, predstavujú akty s právnymi účinkami. Majú byť v súlade s článkom 20 dohovoru CSBT záväzné podľa medzinárodného práva a môžu rozhodujúcim spôsobom ovplyvniť obsah právnych predpisov EÚ vrátane týchto nariadení:

               ·nariadenie Rady (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému (NNN) rybolovu, na odrádzanie od neho a jeho odstránenie
                  8
               ,

               ·nariadenie Rady (ES) č. 1224/2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva
                  9
                a

               ·nariadenie Európskeho parlamentu a Rady (EÚ) 2017/2403 z 12. decembra 2017 o udržateľnom riadení vonkajších rybárskych flotíl
                  10
               .

               Pripravovanými aktmi sa nedopĺňa ani nemení inštitucionálny rámec dohovoru CSBT.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa prijíma pozícia v mene Únie. Ak plánovaný akt sleduje dva ciele alebo obsahuje dve zložky a ak jeden z týchto cieľov je hlavným cieľom, resp. jedna z týchto zložiek je hlavnou zložkou, zatiaľ čo druhý cieľ alebo druhá zložka sú len vedľajšie, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, konkrétne na tom, ktorý si vyžaduje hlavný alebo prevažujúci cieľ, resp. hlavná alebo prevažujúca zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú rybolovu. Právnym základom na stanovenie zásad, ktoré sa majú zohľadniť v tejto pozícii, je nariadenie (EÚ) č. 1380/2013.

               Hmotnoprávnym základom navrhovaného rozhodnutia je preto článok 43 ods. 2 ZFEÚ. Rozhodnutím sa má nahradiť rozhodnutie 10125/14, ktoré sa vzťahuje na roky 2014 až 2018.

               4.3.Záver

               Právnym základom navrhovaného rozhodnutia by mal byť článok 43 ods. 2 ZFEÚ v spojení s článkom 218 ods. 9 ZFEÚ.

               2019/0063 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie v rozšírenej komisii na ochranu tuniaka južného (CCSBT), a o zrušení rozhodnutia 10125/14

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 43 ods. 2 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Európska únia rozhodnutím Rady 2015/2437
                  11
                uzavrela Dohovor o ochrane tuniaka južného (dohovor CSBT), ktorým sa zriadila Komisia na ochranu tuniaka južného (CCSBT).

               (2)CCSBT je orgán zriadený dohovorom CSBT, ktorý je zodpovedný za riadenie a ochranu rybolovných zdrojov v oblasti výskytu tuniaka južného. Keďže dohovor CSBT sa obmedzuje na štáty, CCSBT zriadila „rozšírenú komisiu CCSBT“, ktorá okrem členov CCSBT zahŕňa aj rybárske subjekty a Úniu. V rámci CCSBT pripravuje rozšírená komisia CCSBT rozhodnutia, ktoré potom CCSBT formálne schvaľuje. CCSBT prijíma ochranné a riadiace opatrenia na ochranu, riadenie a optimálne využívanie tuniaka južného. Takéto opatrenia sa môžu stať pre Úniu záväznými.

               (3)V nariadení Európskeho parlamentu a Rady (EÚ) č. 1380/2013
                  12
                sa stanovuje, že Únia zabezpečuje, aby boli rybolovné a akvakultúrne činnosti dlhodobo environmentálne udržateľné a riadili sa spôsobom, ktorý je v súlade s cieľmi, ktorými je dosiahnuť hospodársky a sociálny prínos a prínos v oblasti zamestnanosti, a prispieť k dostupnosti dodávok potravín. V uvedenom nariadení sa takisto stanovuje, že Únia má pri riadení rybárstva uplatňovať prístup predbežnej opatrnosti a zabezpečiť, aby sa pri využívaní živých morských biologických zdrojov populácie lovených druhov obnovovali a udržiavali nad úrovňami, pri ktorých možno dosiahnuť maximálny udržateľný výnos. Okrem toho sa v ňom stanovuje, že Únia má prijímať riadiace a ochranné opatrenia na základe najlepších dostupných vedeckých odporúčaní, podporovať prehlbovanie vedeckých poznatkov a odporúčaní, postupne eliminovať odhadzovanie úlovkov a presadzovať rybolovné metódy, ktoré prispievajú k selektívnejšiemu rybolovu, zabraňovaniu nechceným úlovkom a maximálnemu možnému zníženiu ich množstva, ako aj rybolovu s malým vplyvom na morské ekosystémy a rybolovné zdroje. Okrem toho sa v nariadení (EÚ) č. 1380/2013 špecificky uvádza, že dané ciele a zásady má Únia uplatňovať v rámci vonkajších vzťahov v oblasti rybárstva.

               (4)V spoločnom oznámení vysokej predstaviteľky Únie pre zahraničné veci a bezpečnostnú politiku a Európskej komisie s názvom Medzinárodná správa oceánov: program pre budúcnosť našich oceánov
                  13
               , ako aj v záveroch Rady k danému spoločnému oznámeniu
                  14
                sa uvádza, že podstatou činnosti Únie v týchto fórach je presadzovanie opatrení na podporu a zefektívnenie činnosti regionálnych organizácií pre riadenie rybárstva (RFMO) a v prípade potreby zlepšenie ich správy.

               (5)V oznámení Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov s názvom Európska stratégia pre plasty v obehovom hospodárstve
                  15
                sa uvádzajú špecifické opatrenia na zníženie množstva plastov v mori a znečisťovania mora, ako aj množstva strateného alebo opusteného rybárskeho výstroja na mori.

               (6)Je vhodné stanoviť pozíciu, ktorá sa má na roky 2019 až 2023 zaujať v mene Únie na zasadnutiach CCSBT, pretože ochranné opatrenia CCSBT a jej opatrenia na presadzovanie práva sa stanú pre Úniu záväznými a môžu rozhodujúcim spôsobom ovplyvniť obsah právnych predpisov Únie, konkrétne nariadenia Rady (ES) č. 1005/2008
                  16
               , nariadenia Rady (ES) č. 1224/2009
                  17
                a nariadenia Európskeho parlamentu a Rady (EÚ) 2017/2403
                  18
               .

               (7)Súčasná pozícia, ktorá sa má zaujať v mene Únie na zasadnutiach CCSBT, je stanovená v rozhodnutí Rady 10125/14
                  19
               . Je vhodné zrušiť rozhodnutie 10125/14 a nahradiť ho novým rozhodnutím na roky 2019 až 2023.

               (8)Vzhľadom na to, že rybolovné zdroje v oblasti výskytu tuniaka južného majú premenlivý charakter a je teda potrebné, aby pozícia Únie zodpovedala aktuálnemu vývoju vrátane nových vedeckých a iných relevantných informácií predložených pred zasadnutiami CCSBT alebo počas nich, mali by sa v súlade so zásadou lojálnej spolupráce medzi inštitúciami Únie zakotvenou v článku 13 ods. 2 Zmluvy o Európskej únii (ZEÚ) stanoviť postupy na každoročnú špecifikáciu pozície Únie na roky 2019 až 2023,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie na zasadnutiach rozšírenej komisie na ochranu tuniaka južného (CCSBT), je stanovená v prílohe I.

               Článok 2

               Pozícia, ktorú má zaujať Únia na zasadnutiach rozšírenej komisie CCSBT, sa každoročne špecifikuje v súlade s prílohou II.

               Článok 3

               Rada na návrh Komisie posúdi a podľa potreby zreviduje pozíciu Únie stanovenú v prílohe I, a to najneskôr do konania výročného zasadnutia rozšírenej komisie CCSBT v roku 2024.

               Článok 4

               Rozhodnutie 10125/14 z 26. mája 2014 sa zrušuje.

               Článok 5

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Rozhodnutie Rady (EÚ) 2015/2437 zo 14. decembra 2015 o uzavretí v mene Európskej únie Dohody vo forme výmeny listov medzi Európskou úniou a Komisiou na ochranu tuniaka južného (CCSBT) o členstve Únie v rozšírenej komisii Dohovoru o ochrane tuniaka južného (Ú. v. EÚ L 366, 23.12.2015, s. 27).

                     (2)

                        Nariadenie Európskeho parlamentu a Rady (EÚ) č. 1380/2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).

                     (3)

                        KOM(2011) 424, 13.7.2011.

                     (4)

                        COM(2018) 28 final, 16.1.2018.

                     (5)

                        JOIN(2016) 49 final, 10.11.2016.

                     (6)

                        7348/1/17 REV 1, 24.3.2017.

                     (7)

                        Rozsudok Súdneho dvora zo 7. októbra 2014, Nemecko/Rada, vec C-399/12, ECLI:EU:C:2014:2258, body 61 až 64.

                     (8)

                        Ú. v. EÚ L 286, 29.10.2008, s. 1.

                     (9)

                        Ú. v. EÚ L 343, 22.12.2009, s. 1.

                     (10)

                        Ú. v. EÚ L 347, 28.12.2017, s. 81.

                     (11)

                        Rozhodnutie Rady (EÚ) 2015/2437 zo 14. decembra 2015 o uzavretí v mene Európskej únie Dohody vo forme výmeny listov medzi Európskou úniou a Komisiou na ochranu tuniaka južného (CCSBT) o členstve Únie v rozšírenej komisii Dohovoru o ochrane tuniaka južného (Ú. v. EÚ L 366, 23.12.2015, s. 27).

                     (12)

                        Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).

                     (13)

                        JOIN(2016) 49 final z 10.11.2016.

                     (14)

                        7348/1/17 REV 1 z 24.3.2017.

                     (15)

                        COM(2018) 28 final, 16.1.2018.

                     (16)

                        Nariadenie Rady (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie, ktorým sa menia a dopĺňajú nariadenia (EHS) č. 2847/93, (ES) č. 1936/2001 a (ES) č. 601/2004 a ktorým sa zrušujú nariadenia (ES) č. 1093/94 a (ES) č. 1447/1999 (Ú. v. EÚ L 286, 29.10.2008, s. 1).

                     (17)

                        Nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Únie na zabezpečenie dodržiavania pravidiel spoločnej politiky v oblasti rybného hospodárstva a ktorým sa menia a dopĺňajú nariadenia (ES) č. 847/96, (ES) č. 2371/2002, (ES) č. 811/2004, (ES) č. 768/2005, (ES) č. 2115/2005, (ES) č. 2166/2005, (ES) č. 388/2006, (ES) č. 509/2007, (ES) č. 676/2007, (ES) č. 1098/2007, (ES) č. 1300/2008, (ES) č. 1342/2008 a ktorým sa zrušujú nariadenia (EHS) č. 2847/93, (ES) č. 1627/94 a (ES) č. 1966/2006 (Ú. v. EÚ L 343, 22.12.2009, s. 1).

                     (18)

                        Nariadenie Európskeho parlamentu a Rady (EÚ) 2017/2403 z 12. decembra 2017 o udržateľnom riadení vonkajších rybárskych flotíl, ktorým sa zrušuje nariadenie Rady (ES) č. 1006/2008 (Ú. v. EÚ L 347, 28.12.2017, s. 81).

                     (19)

                        Rozhodnutie Rady 10125/14 z 26. mája 2014 o pozícii, ktorá sa má v mene Európskej únie zaujať v Komisii na ochranu tuniaka južného (CCSBT).

    ---documentbreak---

               EURÓPSKA KOMISIA
            V Bruseli8. 3. 2019
            COM(2019) 114 final
            PRÍLOHY
            k
            návrhu rozhodnutia Rady
            o pozícii, ktorá sa má zaujať v mene Európskej únie v rozšírenej komisii na ochranu tuniaka južného, a o zrušení rozhodnutia 10125/14

               PRÍLOHA I

               Pozícia, ktorá sa má zaujať v mene Únie v rozšírenej komisii Dohovoru o ochrane tuniaka južného (CCSBT)

               1.ZÁSADY

               V rámci organizácie CCSBT Únia:

               a) koná v súlade s cieľmi a zásadami, ktoré sleduje v rámci spoločnej rybárskej politiky (SRP), najmä prostredníctvom prístupu predbežnej opatrnosti a v súlade s cieľmi súvisiacimi s dosiahnutím maximálneho udržateľného výnosu podľa článku 2 ods. 2 nariadenia (EÚ) č. 1380/2013, aby tak podporila vykonávanie ekosystémového prístupu k riadeniu rybárstva a v maximálnej možnej miere zamedzila nechceným úlovkom a znížila ich počet, postupne eliminovala odhadzovanie úlovkov a minimalizovala vplyv rybárskych činností na morské ekosystémy a ich biotopy, a zároveň prostredníctvom podpory rentabilného a konkurencieschopného sektora rybárstva Únie zabezpečila primeranú životnú úroveň osobám závislým od rybárskych činností a zohľadnila záujmy spotrebiteľov;

               b) vyvíja snahu o primerané zapojenie zainteresovaných strán do fázy prípravy opatrení CCSBT a zabezpečuje, aby opatrenia prijaté v rámci CCSBT boli v súlade s dohovorom CSBT;

               c) zabezpečuje, aby opatrenia prijaté v rámci CCSBT boli v súlade s medzinárodným právom, a to najmä s ustanoveniami Dohovoru OSN o morskom práve z roku 1982, Dohody OSN z roku 1995 o ochrane a využívaní transzonálnych populácií rýb a populácií rýb migrujúcich na veľké vzdialenosti, ako aj Dohody z roku 1993 o podporovaní dodržiavania medzinárodných ochranných a riadiacich opatrení rybárskymi plavidlami na šírom mori a Dohody Organizácie OSN pre výživu a poľnohospodárstvo o opatreniach prístavných štátov z roku 2009;

               d) podporuje pozície konzistentné s najlepšou praxou regionálnych organizácií pre riadenie rybárstva (RFMO) v rovnakej oblasti;

               e) vyvíja úsilie o dosiahnutie synergie s politikou, ktorú sama presadzuje v rámci bilaterálnych vzťahov s tretími krajinami v oblasti rybárstva, a zabezpečuje súdržnosť s ostatnými svojimi politikami, najmä v oblasti vonkajších vzťahov, zamestnanosti, životného prostredia, obchodu, rozvoja a výskumu a inovácie;

               f)zabezpečuje dodržiavanie medzinárodných záväzkov Únie;

               g) koná v súlade so závermi Rady z 19. marca 2012 k oznámeniu Komisie o vonkajšom rozmere spoločnej rybárskej politiky
                  1
               ;

               h) vyvíja úsilie o vytvorenie rovnakých podmienok pre flotilu Únie v oblasti výskytu tuniaka južného, ktoré vychádzajú z rovnakých zásad a noriem, aké platia podľa práva Únie, a podporuje jednotné vykonávanie uvedených zásad a noriem;

               i) koná v súlade so spoločným oznámením vysokej predstaviteľky Únie pre zahraničné veci a bezpečnostnú politiku a Európskej komisie s názvom Medzinárodná správa oceánov: program pre budúcnosť našich oceánov
                  2
               , ako aj závermi Rady k danému spoločnému oznámeniu
                  3
               , presadzuje opatrenia na podporu a zvýšenie účinnosti opatrení CCSBT a v relevantných prípadoch zlepšuje správu a výsledky tejto organizácie (najmä pokiaľ ide o vedu, dodržiavanie pravidiel, transparentnosť a rozhodovací proces), čo má prispieť ku všetkým aspektom udržateľného využívania oceánov;

               j) podporuje koordináciu medzi RFMO a regionálnymi morskými dohovormi a v relevantných prípadoch aj spoluprácu s medzinárodnými organizáciami v rámci ich mandátu;

               k)podporuje koordináciu a spoluprácu s inými RFMO zameranými na tuniaky v záležitostiach spoločného záujmu, a to najmä oživením tzv. procesu z Kóbe v prípade RFMO zameraných na tuniaky a jeho rozšírením na všetky RFMO.

               2.SMEROVANIE ÚSILIA

               Únia vyvíja v relevantných prípadoch úsilie o podporu CCSBT pri prijímaní týchto opatrení:

               a) opatrení na ochranu a riadenie rybolovných zdrojov v oblasti výskytu tuniaka južného, ktoré vychádzajú z najlepších dostupných vedeckých odporúčaní, vrátane celkového povoleného výlovu (TAC) a kvót alebo regulácie úsilia pre živé morské biologické zdroje v kompetencii CCSBT, ktorými sa najneskôr do roku 2020 postupne a progresívne dosiahne výlov na úrovni maximálneho udržateľného výnosu. Tieto ochranné a riadiace opatrenia zahŕňajú v prípade potreby špecifické opatrenia zamerané na nadmerne lovené populácie, aby sa dosiahla rovnováha medzi rybolovným úsilím a dostupnými rybolovnými možnosťami;

               b) opatrení na zabraňovanie nezákonným, nenahláseným a neregulovaným (NNN) rybolovným činnostiam, na odrádzanie od nich a ich odstránenie v oblasti výskytu tuniaka južného vrátane zaraďovania príslušných plavidiel do zoznamu plavidiel vykonávajúcich NNN rybolov;

               c) opatrení na monitorovanie, kontrolu a dohľad v oblasti výskytu tuniaka južného s cieľom zabezpečiť účinnú kontrolu a súlad s opatreniami prijatými v rámci CCSBT;

               d) opatrení s cieľom minimalizovať negatívny vplyv rybolovných činností a akvakultúry na morskú biodiverzitu a morské ekosystémy a ich biotopy vrátane opatrení na zníženie znečisťovania mora a prevenciu odhadzovania plastov do mora a zníženie vplyvu plastov v mori na morskú biodiverzitu a ekosystémy, opatrení na ochranu citlivých morských ekosystémov v oblasti výskytu tuniaka južného v súlade s rezolúciami VZ OSN a opatrení na prevenciu a maximálne možné zníženie nechcených úlovkov vrátane obzvlášť zraniteľných morských druhov a na postupnú elimináciu odhadzovania úlovkov;

               e)opatrení na riadenie používania zariadení na zhlukovanie rýb (FAD), najmä s cieľom zlepšiť zber údajov, presne kvantifikovať, sledovať a monitorovať používanie FAD, znižovať ich vplyv na ohrozené populácie tuniaka, zmierňovať ich potenciálny účinok na cieľové a necieľové druhy, ako aj na ekosystém a znižovať ich podiel na tvorbe morského odpadu;

               f)opatrení na zníženie vplyvu opusteného, strateného alebo inak vyradeného rybárskeho výstroja (ALDFG) v oceáne a uľahčenie vyhľadávania a výlovu takéhoto výstroja;

               g) opatrení zameraných na zákaz rybolovu zacieleného výlučne na získavanie žraločích plutiev a opatrení, podľa ktorých je povinné vyloďovať všetky žraloky so všetkými plutvami neoddelenými od tela;

               h)v náležitých prípadoch a v miere, ktorú umožňujú relevantné ustanovujúce dokumenty, odporúčania na podporu vykonávania Dohovoru Medzinárodnej organizácie práce o práci v odvetví rybolovu (ILO);

               i) ďalších technických opatrení na základe odporúčaní pomocných orgánov a pracovných skupín CCSBT.

               PRÍLOHA II

               Každoročná špecifikácia pozície Únie, ktorá sa má zaujať

               na zasadnutiach rozšírenej komisie na ochranu tuniaka južného

               Pred každým zasadnutím rozšírenej komisie CCSBT sa v prípade, že orgán je vyzvaný prijať rozhodnutia s právnym účinkom pre Úniu, podniknú kroky potrebné na to, aby sa v pozícii, ktorá sa má vyjadriť v mene Únie, zohľadnili najnovšie vedecké a iné relevantné informácie predložené Komisii v súlade so zásadami a smerovaním úsilia stanovenými v prílohe I.

               Na tento účel a na základe daných informácií Komisia predloží Rade alebo jej prípravným orgánom na diskusiu a schválenie konkrétnych aspektov navrhovanej špecifikácie pozície Únie písomný dokument, v ktorom uvedie informácie o navrhovanej špecifikácii pozície Únie, a to v dostatočnom predstihu pred každým zasadnutím CCSBT.

               Ak v priebehu zasadnutia rozšírenej komisie CCSBT, a to ani priamo na mieste, nemožno dosiahnuť dohodu o tom, aby sa v pozícii Únie zohľadnili nové prvky, záležitosť sa postúpi Rade alebo jej prípravným orgánom.

                     (1)

                        7087/12 REV 1 ADD 1 COR 1.

                     (2)

                        JOIN(2016) 49 final z 10.11.2016.

                     (3)

                        7348/1/17 REV 1 z 24.3.2017.